தீர்ந்ததினி அவளிடத்தில் சென்ற உள்ளம் திரும்பாது; தீர்ப்பென்றேன் ஒப்புக் கொண்டார்!  என்னநீ நினைக்கின்றாய்? அன்னத் திற்கே எழிற்பேழை தனைத்தேடித் தந்து, பின்னர், அன்னத்தை ஏன்மணக்க லாகா தென்றால், அவள்என்றன் கண்ணுக்குப் பிடிக்க வில்லை. பொன்னுக்குப் பித்தளையோ ஒத்த தாகும்? பூவுக்கு நிகராமோ சருகின் குப்பை? மின்னலிடை, கன்னல் மொழி, இன்னும் சொன்னால் விரியுலகில் ஒருத்திநீ, அழகின் உச்சி!  ஒளியேனும் வானத்தை மறத்தல் கூடும் உயிரேனும் உடம்பதனை மறத்தல் கூடும் எளியேனும் உனைமறத்தல் உண்டோ? அன்றி எனையேனும் நீ மறத்தல் உண்டோ? பச்சைக் கிளியேனும், குயிலேனும் கேட்டால் நாணக் கிளத்துமொழி அன்னம்நம தொருமைப் பாட்டைத்